
Parlamentul  României

Camera  Deputaţilor
Comisia pentru sănătate şi familie       
 Comisia pentru buget, finanţe şi bănci

         Nr.28/ 41 /28.02.2011                                
  Nr.22/529/28.02.2011
BIROULUI PERMANENT 

AL 

CAMEREI DEPUTAŢILOR,

Vă înaintăm raportul comun asupra proiectului de Lege pentru modificarea Legii nr.95/2006 privind reforma în domeniul sănătăţii (Plx 551/2010), trimis spre dezbatere în fond, în procedură obişnuită, cu adresa PL.x 551 din 9 noiembrie 2010.

În raport de obiectul şi conţinutul său, proiectul de lege face parte din categoria legilor ordinare.

             PREŞEDINTE,                                                 PREŞEDINTE,

         RODICA NASSAR                                           VIOREL ŞTEFAN

Parlamentul  României

Camera  Deputaţilor
Comisia pentru sănătate şi familie        
Comisia pentru buget, finanţe şi bănci

       Nr.28/41/28.02.2011                                      
Nr.22/529/28.02.2011
RAPORT COMUN

asupra proiectului de lege pentru modificarea Legii nr.95/2006 privind reforma în domeniul sănătăţii 

(Plx 551/2010)
Cu adresa nr. PL.x 551 din 9 noiembrie 2010, Biroul Permanent, conform art. 95 din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru sănătate şi familie şi Comisia pentru buget, finanţe şi bănci cu proiectul de Lege pentru modificarea Legii nr.95/2006 privind reforma în domeniul sănătăţii (Plx 551/2010). 

La întocmirea prezentului raport, în conformitate cu art.97 din Regulamentul Camerei Deputaţilor, Comisiile a avut în vedere:

· avizul favorabil al Consiliului Legislativ transmis cu adresa nr.420/13.04.2010;

· punctul de vedere negativ al Guvernului nr. 1401/DPSG din 31.05.2010;

· avizul negativ al Comisiei juridice, de disciplină şi imunităţi Plx 551/2010 din 16 noiembrie 2010;

· punctul de vedere negativ al Ministerului Sănătăţiinr.11625 din 21.02.2011.
Prezentul proiect de lege are ca obiect de reglementare   modificarea art. 216 şi art.256 alin.(2) din Legea nr.95/2006 privind reforma în domeniul sănătăţii, cu modificările şi completările ulterioare, astfel încât colectarea contribuţiilor persoanelor fizice care realizează venituri impozabile, respectiv aplicarea măsurilor de executare silită în cazul neachitării la termen, să se realizeze de către ANAF.
Proiectul de lege face parte din categoria legilor ordinare, potrivit art. 73 din Constituţia României, republicată. Proiectul de Lege a fost adoptat de Senat în şedinţa din data de 29 septembrie 2010. Proiectul de lege, potrivit art. 75 alin. (1) şi (3) din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaţilor.
În conformitate cu prevederile art. 61 şi 63 din Regulamentul Camerei Deputaţilor, republicat, Comisia pentru sănătate şi familie şi Comisia pentru buget, finanţe şi bănci  au examinat proiectul de lege în şedinţe separate.

Membrii Comisiei pentru buget, finanţe şi bănci au dezbătut proiectul de lege în şedinţa din 11 februarie 2011 şi au hotărât, cu majoritate de voturi respingerea acestuia. La lucrările comisiei au participat  36 deputaţi din totalul de 39 membri ai comisiei. 

Membri Comisiei pentru sănătate şi familie au dezbătut proiectul de lege în şedinţa din 22 februarie 2011 şi au hotărât, cu unanimitate de voturi, respingerea acestuia. La lucrările comisiei au participat 15 deputaţi din totalul de 17 membri ai comisiei. La dezbaterea proiectului de lege a participat, în conformitate cu prevederile art.54 şi 55 din Regulamentul Camerei Deputaţilor, republicat, domnul Cristian Anton Irimie, secretar de stat în cadrul Ministerului Sănătăţii.

 În urma dezbaterilor, Comisia pentru sănătate şi familie şi Comisia pentru buget, finanţe şi bănci, propun plenului Camerei Deputaţilor respingerea proiectului de Lege pentru modificarea Legii nr.95/2006 privind reforma în domeniul sănătăţii (Plx 551/2010)pentru următoarele argumente: 

· în prezent, potrivit art. 256 alin.(2) din Legea nr. 95/2006, colectarea contribuţiilor persoanelor juridice sau fizice, care au calitatea de angajator, se face de către Ministerul Finanţelor Publice, prin Agenţia Naţională de Administrare Fiscală, în contul unic deschis pe seama Casei Naţionale de Asigurări de Sănătate, în condiţiile legii, iar colectarea contribuţiilor persoanelor fizice, altele decât cele pentru care colectarea veniturilor se face de către A.N.A.F., se efectuează de către casele de asigurări;

· administrarea creanţelor bugetare reprezentând contribuţii sociale de sănătate datorate de persoanele fizice, care au calitatea de angajator, asigurate pe baza declaraţiei de asigurare, este un proces de mare complexitate, având în vedere prevederile legislative specifice fiecărei categorii de persoane asigurate, cu privire la veniturile asupra cărora se calculează contribuţiile, perioadele de declarare şi perioadele de virare a contribuţiei, condiţiile pe care trebuie să le îndeplinească diferitele categorii de asiguraţi pentru a beneficia de servicii medicale, precum şi realizarea procedurilor şi instrumentelor necesare asigurării schimbului de informaţii între A.N.A.F. şi casele de asigurări de sănătate, informaţii care sunt utile caselor pentru stabilirea calităţii de asigurat în vederea prestării serviciilor medicale.

În anexă sunt prezentate amendamentele respinse la proiectul de lege.

	PREŞEDINTE,

RODICA NASSAR
	PREŞEDINTE,

VIOREL ŞTEFAN



	SECRETAR,

ION BURNEI
	SECRETAR,

IULIU NOSA


Întocmit,

Florin Danciu – Consilier parlamentar

Cristina Bologan – Consultant parlamentar

Rodoi Florentina - Expert parlamentar

Gica Roşu - Şef Serviciu, Consilier parlamentar 

AMENDAMENTE RESPINSE
	Nr.crt.
	Textul iniţial
	Amendamente
	Motivatie

	1
	
	După alineatul (1) al articolului 1 se introduce un alineat nou, alineatul (11), cu următorul cuprins:

„ (11) Sunt exceptate de la procedura de executare eşalonată prevăzută la alin. (1) sumele care nu depăşesc cuantumul de 8.000 lei pentru fiecare salariat în parte şi pentru fiecare hotărâre judecătorească. Plata acestor sume se va face în conformitate cu prevederile Legii nr. 53/2003 – Codul muncii, cu modificările şi completările ulterioare.”

Autori: Deputat Victor Paul Dobre (grup PNL), deputat Maria Eugenia Barna, deputat Adrian Solomon (grup PSD – PC), deputat Kerekes Karolz (grup UDMR)
	Conform expunerii de motive se observă că sumele reprezentând titluri executorii ale personalului din sectorul bugetar sunt în valoare de aprox. 2231 milioane lei, din care 1803 milioane sunt titluri pentru personalul din sistemul judiciar.

Astfel, restul de cca 400 milioane se împarte pentru celelalte categorii de salariaţi, din educaţie, sănătate, administraţie, etc. Luând în considerare salariile mici ale acestor categorii de personal bugetar, nici sumele reprezentând titluri executorii nu sunt foarte mari, prin urmare pot fi suportate din bugetele diverselor instituţii publice şi achitate într-o singură tranşă.

